Despre economia Bulgariei, cel mai sărac stat din UE, CE notează că evoluează mult sub potențial, însă revenirea va căpăta forță anul acesta și în următorul mulțumită întăririi graduale a cererii interne, care va complementa exporturile, până acum principalul motor de creștere. Comisia Europeană (CE) a îmbunătățit ușor prognoza privind creșterea economică a României pentru acest an și pentru anul viitor, anticipând că economia va încetini după un an agricol bun în 2013, dar va menține o rată solidă de creștere datorită unei reveniri a cererii interne și a investițiilor. Astfel, CE anticipează că Produsul Intern Brut (PIB) al României va crește cu 2,5% în acest an și cu 2,6% în 2015, după o expansiune de 3,5% anul trecut, potrivit prognozei economice de primăvară. Anterior, în prognoza prezentată în luna februarie, CE estima o creștere de 2,3% pentru acest an, respectiv 2,5% pentru anul următor, față de cifrele de 2,1% și 2,4% înaintate în prognoza din noiembrie.